નવી દિલ્હી: યુએઈની મદદની રજૂઆતનો અસ્વીકાર કર્યાના મામલે કેન્દ્ર અને કેરળ સરકાર વચ્ચેનો વિવાદ હજુ પૂરો નથી થયો ત્યાં યુએઈના રાજદૂતે એક ઈન્ટરવ્યુમાં કહ્યું કે, સંયુક્ત આરબ અમીરાતે હજુ સુધી સત્તાવાર રીતે આવી કોઈ જાહેરાત કરી નથી, જેમાં મદદની રકમનો પણ ઉલ્લેખ હોય. રાજદૂત અહમદ અલબન્નાએ કહ્યું કે, કેરળમાં પૂર બાદ ચાલી રહેલા રિલીફ ઓપરેશનનું આંકલન કરવામાં આવી રહ્યું છે, એવામાં જણાવાઈ રહેલી રકમને ‘ફાઈનલ’ કહી શકાય નહીં.